Viikonmittaisella leirillä kuullaan yhdeksän – yksitoista parisuhteen vaalimista käsittelevää alustusta, joihin liittyy pienryhmäkeskustelut tehtävineen. Luennot käsittelevät avioliiton vaiheita ja rakkauden lajeja, avioliiton kristillistä perustaa, kommunikaatiota, itsetunnon vaikutusta parisuhteeseen, anteeksipyytämistä ja -antamista, tunneilmaisua, rakkautta tuhoavaa käyttäytymistä, suhdetarpeita, naisen ja miehen erilaisia odotuksia parisuhteelta, seksuaalisuutta ja suhdetta lämpöisenä pitäviä huomaavaisuuksia. Viikonvaihteen mittaisessa tapahtumassa käsitellään neljällä luennolla kahdeksaa edellä mainittua aihetta.